നടി ഗായത്രി സുരേഷും സുഹൃത്തും സഞ്ചരിച്ചത് മദ്യലഹരിയിലോ? നടിയുടെ പ്രതികരണം വിവാദത്തിലേക്ക്? കാറിടിച്ചിട്ട് നിര്ത്താതെ പോയി എന്ന തെറ്റ് മാത്രമേ ചെയ്തിട്ടുള്ളു എന്ന താരത്തിന്റെ നാക്ക് പിഴയുടെ പേരില് സോഷ്യല് മീഡിയയില് വന് പ്രതിഷേധമാണ് ഉയരുന്നത്. കൊച്ചി: നടി ഗായത്രി സുരേഷും സുഹൃത്തും സഞ്ചരിച്ച കാര് സ്കൂട്ടര് യാത്രികനെ ഇടിച്ചിട്ട് നിര്ത്താതെ പോയ സംഭവമാണ് വിവാദമായിരിക്കുന്നത്. കാറിടിച്ചിട്ട് നിര്ത്താതെ പോയി എന്ന തെറ്റ് മാത്രമേ ചെയ്തിട്ടുള്ളു എന്ന താരത്തിന്റെ നാക്ക് പിഴയുടെ പേരില് സോഷ്യല് മീഡിയയില് വന് പ്രതിഷേധമാണ് ഉയരുന്നത്. കാക്കനാട്ടേക്കുള്ള യാത്രാമധ്യേയായിരുന്നു അപകടം സംഭവിച്ചത്. സ്കൂട്ടര് യാത്രികരായ യുവാക്കള് കാര് പിന്തുടര്ന്ന് എത്തി ഡോര് തുറന്നപ്പോഴാണ് വാഹനത്തിലുള്ളത് നടിയാണെന്ന് കണ്ടെത്തുന്നത്. എന്നാല് കൂടെയുണ്ടായിരുന്നു സുഹൃത്ത് അടക്കം എല്ലാവരോടും യുവാക്കള് പൊലീസ് എത്തിയിട്ട് പോയാല് മതിയെന്ന് ആവശ്യപ്പെടുകയായിരുന്നു. ഗായത്രിയും സുഹൃത്തും സഞ്ചരിച്ച കാര് മറ്റ് വാഹനങ്ങളില് ഇടിച്ച് നാശനഷ്ടങ്ങള് സംഭവിച്ചുവെന്നാണ് ആരോപണം. വൈറല് വീഡിയോയില് താരത്തിന്റെ വാഹനം നാട്ടുകാര് തടഞ്ഞുവെച്ചിരിക്കുന്നതും ഗായത്രിയോടും സുഹൃത്തിനോടും കയര്ത്ത് സംസാരിക്കുന്നതും വീഡിയോയില് കാണാം. ഗായത്രിയുടെ സുഹൃത്താണ് കാര് ഓടിച്ചിരുന്നത്. തങ്ങളുടെ കാര് വളഞ്ഞവരോട് ഗായത്രി മാപ്പ് പറയുന്ന വീഡിയോയാണ് വൈറലാകുന്നത്. ഇതിന് പിന്നാലെ വിശദീകരണവുമായി നടി തന്നെ രംഗത്തെത്തി. അതേസമയം ഗായത്രിയും സുഹൃത്തും മദ്യലഹരിയിലായിരുന്നോ കാറില് സഞ്ചരിച്ചിരുന്നത് എന്ന ആരോപണവും ശക്തമാവുകയാണ്. സംഭവത്തില് പൊലീസില് പരാതിയും നിലനില്ക്കുകയാണ്. അപകടം വിവാദമായ പശ്ചാത്തലത്തില് ഗായത്രി സുരേഷ് ലൈവിലെത്തി നടന്ന സംഭവത്തെ കുറിച്ച് പ്രതികരിക്കുകയും ചെയ്തു. ഗായത്രി സുരേഷിന്റെ വാക്കുകള് എന്റെ ഒരു വീഡിയോ വ്യാപകമായി സോഷ്യല്മീഡിയയില് വൈറലായിട്ടുണ്ട്. അത് സംബന്ധിച്ച് നിരവധി പേര് മെസേജ് അയച്ചും ഫോണ് വിളിച്ചും കാര്യങ്ങള് അന്വേഷിച്ചിരുന്നു. നിങ്ങള്ക്കാര്ക്കും എന്നെ കുറിച്ച് ഒരു മോശം ധാരണ വരാതിരിക്കാനാണ് ഞാന് ഇപ്പോള് ഈ വീഡിയോ പങ്കുവെക്കുന്നത്. ഞങ്ങള് കാക്കനാടേക്ക് പോവുകയായിരുന്നു. അപ്പോള് മുമ്ബില് ഒരു വണ്ടി ഉണ്ടായിരുന്നു. അതിനെ ഓവര് ടേക്ക് ചെയ്യാന് ശ്രമിച്ചപ്പോള് അപ്രതീക്ഷിതമായി മറ്റൊരു വാഹനം എതിരെ വന്നു അങ്ങനെയാണ് അപകടം ഉണ്ടായത്. അതില് വാഹനങ്ങളുടെ സൈഡ് മിറര് പോയിരുന്നു. അല്ലാതെ ആര്ക്കും പരിക്കുകളൊന്നും സംഭവിച്ചിട്ടില്ല. ഞങ്ങള് ചെയ്ത തെറ്റ് എന്താണെന്നുവെച്ചാല് വാഹനം നിര്ത്താന് ഭയന്ന് ഞങ്ങള് വണ്ടി വിട്ടുപോയി. ഞാനൊരു നടിയാണല്ലോ. ആ വാഹനത്തില് എന്നെ കാണുമ്ബോള് അവിടെയുള്ള ജനങ്ങള് ആ അവസ്ഥയെ എങ്ങനെ കൈകാര്യം ചെയ്യുമെന്നതില് ഞങ്ങള്ക്ക് ഭയമുണ്ടായിരുന്നു. ടെന്ഷനായിട്ടാണ് നിര്ത്താതെ പോയത്. ആ തെറ്റ് മാത്രമാണ് ഞങ്ങള് ചെയ്തത്. എന്നാല് അവര് ഒരുപാട് വാഹനങ്ങളുമായി സിനിമാസ്റ്റൈലില് ഞങ്ങളെ ചെയ്സ് ചെയ്ത് പിടിച്ചു. പിന്നീട് ഞങ്ങള് ഒരുപാട് നേരം അവരോട് കെഞ്ചി മാപ്പ് പറഞ്ഞു. പക്ഷെ അവര് പൊലീസ് വരാതെ വിടില്ലെന്ന് പറഞ്ഞു. ഭയന്നിട്ടാണ് വണ്ടി നിര്ത്താതെ പോയത്. ശേഷം പൊലീസ് എത്തി കാര്യങ്ങള് ഒത്തുതീര്പ്പാക്കി. ആ സംഭവത്തില് ആര്ക്കും ഒരു പോറല്പോലും ഏറ്റിട്ടില്ല. നിങ്ങള്ക്ക് എന്ന് കുറിച്ച് മോശം ചിന്തവരരുതെന്ന് കരുതിയാണ് ഈ വീഡിയോ പോസ്റ്റ് ചെയ്തത്. അപകടം വരുത്തുന്നത് തെറ്റല്ലേ? എന്ന ചോദ്യത്തിന് മനപൂര്വമല്ല അറിയാതെ സംഭവിച്ചുപോയതാണെന്നും ഗായത്രി മറുപടി നല്കി. രാവിലെ മുതല് നിരവധി പേര് അപകടത്തിന്റെ വീഡിയോ കണ്ട് വിളിക്കുന്നുണ്ടെന്നും വല്ലാത്ത അവസ്ഥയിലാണ് താനും സുഹൃത്തുക്കളുമെന്നും ഗാത്രി സുരേഷ് വ്യക്തമാക്കി.